钦定古今图书集成/明伦汇编/闺媛典/第114卷 > 皇清二十 > 朱氏七烈
## 钦定古今图书集成/明伦汇编/闺媛典/第114卷 > 皇清二十 > 朱氏七烈

按《广东通志》：“朱氏七烈者，南海朱协莲妻妾女婢也。海寇掠莲家，莲妻卢氏被执，骂不绝口，饮刃而死。莲妾周氏、李氏、婢张绣云、幼女尾姑俱以卢死，愤骂，同毙贼手。莲长女十姑年十七，细姑年十六。贼挟之渡海，二女并号泣，奋身赴海。贼拽之，旋以头触贼刃，贼怒杀之。”